
TENTAMEN  MEDICUM 


IN  A  UG  URALE, 

DE 

ENTERITIDE. 


AUCTOEE  JOANNE  B.  MATTHEWS. 


CuncTjE  inflammationes,  quibus  corpus  hu¬ 
manum  vexatur,  medicorum  attentionem 
summo  jure  merentur,  propterea  quod  in  his 
naturae  vires  nihil  omnino,  medendi  ars  pluri¬ 
mum  ad  sanitatem  reducendam  confert.  In¬ 
testinorum  vero  inflammatio,  sive  Enteritis, 
de  qua,  in  hoc  tentamine,  pauca  scripturus 
sum,  ob  queedam  prgeterea  sibi  propria  digna 
est  qu£e  attente  consideretur.  Nunquam  en¬ 
im  periculo  vacat,  et  facile  confundi  potest 
cum  aliis  pluribus  malis  quae  vix  in  discrimine 
vitam  ponunt ;  et  haud  raro  multo  celerius, 
quam  pleraeque  aliae  inflammationes,  aegrotan¬ 
tes  interimit. 

DE  ENTEIUTIDE. 


Hujus  morbi  duas  species  a  Nosologis  re¬ 
censentur,  Enteritis  nempe  Phlegmonodaea  et 
Enteritis  Erythematica ;  de  quarum  priori 
tantummodo,  utpote  justa  hujus  mali  forma, 
in  animo  est  hic  disserere. 

Indicia,  quse  prascipue  Enteritidem  testan¬ 
tur,  sunt  febris,  dolor  abdominis,  vomitus  at¬ 
que  alvus  astricta.^  Arteriarum  pulsus  fre¬ 
quentes,  tenues,  et  duri  sunt ;  raro,  si  unquam, 
pleni  sunt;  eorum  frequentia  haud  insignis 
est ;  vix  enim  in  plerisque  ultra  centum  parte 
horae  sexagesima,  numerantur.  Calor  corporis 
non  admodum  augetur.  Nausea  et  vomitus 
fere  semper  urgent,  et  exempla  tradita  sunt, 
in  quibus  materia  stercorea  per  os  reddita  est. 
Alvus  plerumque  pertinaciter  astricta  est ; 
diarrhoea  vero  non  pro  signo  Erythematicse 
tantum  speciei  habenda  ;  aliquando  enim  in 
vehementissima  intestinorum  inflammatione 
dejectiones  tenues  excernuntur.f  Sitis  vehe- 


*  Vide  CuLLENi  Nosol.  ad  Enterit. 
t  WiLsoN  Philip,  de  Feb,  Symp.  ad  p.  255. 

mens  torquet,  et  urina  rubra  redditur ;  vires 
corporis  plurimum  infirmantur.  Dolore  acu¬ 
to  urente  homo  vexatur ;  interdum  in  unica 
tantum  parte,  interdum  per  magnam  abdomi¬ 
nis  partem  diffuso,  ad  umbilicum  plerumque 
magis  infestat,  dolor  non  intermittitur,  etsi 
per  intervalla  magis  saevit;  et,  affecta  parte 
pressa,  plurimum  intenditur.  Abdomen  in 
plerisque  exemplis  tumescit,  et  dolores  spasmo¬ 
dici  generis  aliquando  simul  exoriuntur  et  cru¬ 
ciatus  sBgri  plurimum  augent.  Anxietas  ssepe 
ingens  vexat. 

Enteritis  seepius  vere  et  autumno  incidit  et 
prse  ceteris  provectiores  aetate  invadit.  Ali¬ 
quando  cum  aliis  morbis  conjuncta  conspici¬ 
tur  ;  nonnunquara  typho  et  aliis  quibusdam 
febribus  supervenit.  Inflammatio  nunc  hanc, 
nunc  illam  intestinorum  partem  occupat,  sed 
multo  s^pius  intestina  tenuiora ;  his  inflam¬ 
matis,  dolor  praecipue  circa  umbilicum  senti¬ 
tur.  Haud  raro  in  hypochondrio  dextro  ur¬ 
get,  ex  quo  judicandum  est  partem  coli  supe¬ 
riorem  laborare,  dolor  in  ima  abdominis  parte 

cum  tenesmo  rectum  intestinum  inflammari 
testatur.  Hic  morbus  resolutione,  suppura¬ 
tione,  ulceratione,  aut  gangraena,  terminari 
potest,  de  signis,  quibus  uniuscujusque  acces¬ 
sio  indicatur,  postea  dicendum,  ubi  ad  Prog- 
nosin  ventum  erit.  i 

Hoc  ordine  autem  utar  in  reliquis  propon¬ 
endis,  quae  de  hoc  morbo  memoratu  digna 
sunt.  Principio  de  causis  quae  excitant  bre¬ 
viter  disseram,  dein  de  indiciorum  ratione, 
de  diagnosi,  de  prognosi,  de  mortuorum  sec¬ 
tione  ;  et  tandem  de  curatione  quaedam  sub¬ 
jiciam. 


-  i- 

^  i  "i 

.  .  DE  CAUSIS. 

i 

Ex  causis  quae  Enteritidem  excitant,  plures 
ei  communes  cum  Gastritide  sunt.  Frigus  su¬ 
bito  admotum  sive  potu  copioso  frigidae  aquae, 
dum  corpus  calet,  sive  partibus  externis  abdo¬ 
minis  frigefactis ;  frigus  quoque  pedibus  ap¬ 
plicatum  saepe,  acria  ingesta  rarius  hunc  mor¬ 
bum  concitant.  Validiora  purgantia  quae  al¬ 
vum  non  moverunt  inter  acria,  quae  Enteriti¬ 
dem  crearunt,  recensenda  sunt.  Eiquoris  ex 
alcohole  confecti  cibique  acres,  duri,  nec  con¬ 
coctu  faciles  saepenumero  eandem  afferunt. 
Stercus  praeterea  in  intestinis  collectum,  Scy- 
balae.  Colica  Spasmodica,  concreta  in  variis  in¬ 
testinorum  partibus.  Herniae,  quaedam  pars  in¬ 
testini  in  partem  alteram  recepta,  bilis  vitiosa, 
et  similia,  pro  causis  hoc  malum  excitantibus 
habenda  sunt.  His  adjiciendum  est  Syphili¬ 
dem,  Rheumatismum  et  Podagram  quibus 
malis,  ut  quidam  censent.  Enteritis  per  metas¬ 
tasin  inducitur. 

DE  INDICIORUM  RATIONE, 

Ad  rationem  praecipuorum  hujus  mali  in¬ 
diciorum  reddendam,  opus  est  ut  paulisper 
consideremus,  quae  sit  inflammationis  ipsius 
natura.  Medicorum  opiniones  de  eo  in  quo 
contineatur  inflammatio  plurimum  inter  se  dis¬ 
crepant.  Ex  multis  vero  opinionibus  de  hac  re 
prolatis,  duae  longe  prae  ceteris  apud  hodier¬ 
nos  florent  et  sustinentur.  Ab  altera  parte 
contendunt,  actionem  vasorum  affectae  partis 
auctam  esse :  ab  altera  actionem  in  his  vasis 
aut  infirmatam  esse  aut  saltem  minorem,  com¬ 
paratam  cum  vi  a  tergo  sanguinem  propellente, 
quam  sano  corpore  reperiatur.^  In  hanc  dis¬ 
ceptationem,  hac  occasione  descendere  non  li¬ 
cet;  harum  opinionum  tamen  priori  potius  ac¬ 
cedo,  quae,  ut  mihi  videtur,  firmis  nititur  ar- 
gumentis.t 


^  WiLSoN  Philip,  de  Feb.  Symp.  ad  p.  9 
f  Idem,  loco  citato. 

In  Enteritide,  ex  signis,  quae  omni  inflam¬ 
mationi  communes  sunt,  duo  tantum,  per¬ 
stante  vita,  percipi  possunt,  dolor  nempe  et  ca¬ 
lor  ;  secto  vero  corpore  post  mortem,  alia  duo 
signa,  rubor  scilicet,  et  tumor  satis  manifesta 
sunt.  Kubor  partis  inflammatae  secundum 
opinionem  quam  tuemur,  a  vasculis  infirmatis 
ideoque  sanguine  plus  justo  repletis  oritur; 
tumor,  qui  in  hoc  exemplo,  ut  in  serosae  mem¬ 
branae  inflammatione,  modicus  est,  eidem  cau¬ 
sae  attribuitur ;  dolor  urget,  quia,  ut  videtur, 
nervi  partis  vasculis  turgidis  comprimuntur, 
nec  minus  forte,  quod  ob  auctam  sanguinis  co¬ 
piam,  in  eas  transmissam,  magis  irritabiles  facti 
sint  :  dolor,  abdomine  presso,  intenditur  prop- 
terea  quod  nervorum  compressio  inde  magis 
augetur,  et  per  intervalla  ingravescit,  quod,  ut 
credunt,  ea  quae  in  intestinis  continentur,  per 
partem  inflammatam  subinde  transmittuntur. 
Auctus  calor  in  parte  affecta  pendere  videtur 
ab  insolita  sanguinis  arteriosi  copia  illae  trans¬ 
missa,  quo  in  venosum  verso,  calor  solito  ma¬ 
jor  evolvitur.  Febris  in  hoc  morbo  oritur,  ob 
legem  corporis  generalem  qua  quoties  aliquod 

organum  inflammatur,  genus  nervosum  ita  af¬ 
ficitur,  ut  novas  cordis  et  arteriarum  actiones 
excitet ;  neque  ulterius  explicari^ potest. 

Vomitus  consensui  inter  ventriculum  et  par¬ 
tem  inflammatam,  attribuendus  est,  et  alvi 
constrictio  ab  intestinorum  motibus  inversis 
vel  alio  modo  turbatis  inducitur.  Abdominis 
tumor  fortasse  ob  eandem  causam  accedit,  quo¬ 
niam  praeter  stercus  collectum  flatus  quoque 
inde  accumulatur. 


BE  DIAGNOSI. 

Morbi  qui  Enteritidis  speciem  praebeant 
sunt.  Gastritis,  Hepatitis,  Colica,  Peritonitis, 
et  Musculorum  abdominis  Pheumatismus. 
Doloris  sedes,  anxietas  ingens,  pulsus  debilis¬ 
simi,  vires  quam  maxime  imminutae  Gastriti- 
dem  testantur.  Si  inflammatio  partem  coli 
superiorem.  Hepatitidis  saepe  signa  fallet — 

quoties  dolor  ad  claviculam  dextram  non  ur¬ 
get,  neque  tussis  sicca  neque  spiritus  difficilis 
vexat,  credibile  erit  non  Hepatiti  dem  esse ; 
dein  alvi  status,  aut  astrictae  maxime  aut  te¬ 
nesmo  lacessitae,  ut  in  crassioris  intestini  in¬ 
flammatione,  aliquid  ad  diagnosin  conferet. 
In  colica  dolor,  pressa  parte,  potius  levatur,  ne¬ 
que  perpetuus  est,  sed  subinde  per  accessiones 
redit,  neque  febris  urget ;  dein,  inclinato  cor¬ 
pore  antrorsum,  dolor  levatur.  Peritonitis 
haud  raro  cum  Enteritide!simul  corpus  premit : 
si  vero  per  se  urget,  dolor,  erecto  corpore  plu¬ 
rimum  augetur,  vomitus  non  adeo  importunus 
est ;  alvus  minus  astringitur,  et  soluta  par¬ 
um  levaminis  praebet.  In  Rheumatismo  mus¬ 
culorum  abdominis,  ventriculus  non  vomitu 
tentatur  neque  alvus  pertinaciter  astricta  est. 

BE  PROGNOSI. 


In  Enteritide  sicut  in  cunctis  inflammatio¬ 
nibus,  periculum  pro  indiciorum  vehementia 
est ;  et  eo  major  est  spes  sanitatis,  quo  facilius 
signa  remediis  adhibitis  cedunt.  Inflammatio 
vero  quar undam  intestinorum  partium  prae 
caeteris  terrere  debet.  Si  intestina  tenuiora 
afficiuntur,  magis  timendum  est,  quam  si  cras¬ 
siora  laborant,  et  quo  propius  inflammatio  ad 
ventriculum  accedit,  eo  grandius  denuntiatur 
periculum.  Multum  quoque  pendet  a  cor¬ 
poris  conditione  antequam  morbus  invadit ;  si 
jam  malis  praegressis  aliove  modo  infirmatum 
est,  in  multo  majore  vitae  discrimine  versatur, 
praesertim  si  typho  vel  alii  febri  malignae  hic 
morbus  supervenerit.  Signa  quae  suppuratio¬ 
nem  aut  gangraenam  accedere  testantur  sem- 
per  mali  ominis  sunt ;  raro  enim  aut  suppura¬ 
tio  aut  gangraena  prospere  cedit.  Illa  febrem 
hecticam  lentumque  exitium  affert,  haec  celeri 
morte  terminatur.  Si  vero  postquam  morbus 

jam  per  plures  dies  perstiterit,  nulla  facta  re¬ 
solutione,  horrores  accedunt  et  sensus  pon¬ 
deris  in  affecta  parte  percipitur,  et  dolor  acu¬ 
tus  in  obtusum  versus  est,  nil  dubium  est  quin 
pars  abscedatur.  Abscessus  raro  extrinsecus 
rumpitur  ;  si  in  intestina  pus  profunditur,  diar¬ 
rhoea  purulenta  incidit  vix  medicabilis  ;  si  in 
abdomen  viam  aperit,  ascites  purulentus  haud 
minus  lethalis  miserum  absumit.  Sed  En¬ 
teritis  multo  saepius  gangraena  finitur.  Haec 
timescenda  est,  quoties  indicia  hujus  inflam¬ 
mationis  solito  vehementiora  sunt,  et  minus 
remediis  usurpatis  cedunt.  Si  quando  accessit, 
dolor  quiescit,  pulsus  infirmissimi  atque  fre- 
quentissimi  fiunt,  et  aliquando  intermittuntur, 
corpus  sudore  frigido  perfunditur,  dejectiones 
tenues,  saniosae,  lividae  vel  nigrae,  inscio  ho¬ 
mine,  redduntur,  singultus,  caligo,  animi  de¬ 
liquium  accedunt,  mors  brevi  sequitur.  Ne¬ 
que  tamen  credendum  est  aegrum  tutum 
esse,  in  quo  nulla  hujusmodi  signa  aut  suppu¬ 
rationis  aut  gangraenae  sese  providerint.  Ali¬ 
quando  enim  ipsa  vehementia  inflammationis 
hominem  prius  aufert,  quam  horum  alteru- 

trum  malorum  acciderit ;  tanti  enim  momenti 
in  corpore  intestina  sunt,  ut  ipsa  eorum  irri¬ 
tatio  ab  inflammatione  vehementi  creata  vitam 
extinguere  possit.  Morbi  resolutio  quae  sola 
in  hoc  malo  sanitatem  promittit,  saepe  diar¬ 
rhoea  modica  praenuntiatur ;  a  levamine  quo¬ 
que  indiciorum,  adhibitis  remediis,  sperare 
licet  morbi  exitum  felicem  fore.  Resolutionem 
testantur  dolor  vomitusque  decedentes,  pulsus 
pleniores,  tardiores  et  molliores,  et  spiritus  na¬ 
turalis  factus :  aeger  praeterea  solito  more  in 
lecto  jacet,  atque  solitum  vultus  aspectum  os¬ 
tendit.  Cavendum  tamen  est  ne  doloris  ces¬ 
satio  quae  gangraenam  accedentem  comitatur, 
pro  sanitatis  rediturae  signo  sumatur. 

u,  BE  CADAVERIS  SECTIONE. 

Incisis  corporibus  eoruin,  qui  Enteritide 
extincti  sunt,  membrana  externa  affectae  par¬ 
tis  intestinorum  vascula  plurima  sanguine  flo¬ 
rido  referta  ostendit.  Interna  membrana  quo¬ 
que  saepe  admodum  vasculosa  reperitur,  et  in 
eadem  maculae  ex  effuso  sanguine  apparent. 
In  Erythematica  hujus  mali  specie  membrana 
villosa  sola  rubrior  solito  conspicitur,  et  perito¬ 
nealis  membrana  vix  a  sana  conditione  deflex¬ 
isse  videtur:  post  vehementem  inflammationem 
lympha  coagulabilis  in  exteriori  peritonealis 
tunicae  parte  effusa  conspicitur.  Ulceratio 
rarissime  oritur  in  tunica  peritoneali,  ideoque 
non  spectatur  in  mortuis,  nisi  post  Enteriti- 
dem  Erythematicam,  aut  certe  in  iis  exemplis 
ubi  tunica  villosa  simul  cum  serosa  laborave¬ 
rit.  In  serosa  membrana  suppurationis  notae 
saepius  observantur.  Intestini  pars  nigra  fit 
aut  ex  sanguine  effuso  aut  ex  gangraena.  Si  ni- 

grities  a  gangraena  oritur,  pars  naturalem  suam 
tenacitatem  amisit  et  facillime  lacerari*  potest. 

Aliquando  pars  vitiata  praeter  solitum  dis¬ 
tenta  reperitur.  Ex  hoc  aliisque  argumentis 
Doctor  Abeucrombie  censet  Enteritidem 
veram  sive  eam  morbi  formam,  de  qua  hoc 
tentamine  dictum  est,  in  inflammatione  tuni¬ 
cam  peritonaealem  et  musculosam  simul  occu¬ 
pante  consistere.  Illi  persuadetur,  hanc  dis¬ 
tentionem  fieri  ab  infirmitate  sive  paralysi  fi¬ 
brarum  musculosarum,  propter  quam  minus 
valent  ad  justam  contractionem,  ideoque  ad  id, 
quod  contineant,  propellendum.  Illo  auctore, 
inflammatio  nunc  in  peritonaeali  tunica  inci¬ 
pit,  et  ad  musculosam  propagatur ;  nunc  in 
musculosa,  et  ad  peritonaealem  tendit  et  ali¬ 
quando  in  alterutra  per  se  existit.  Ab  in¬ 
flammata  tunica  mucosi  gangraena  affertur  ; 
ab  inflammata  serosa  exudatio  gelatinosa,  et 
efiiisio  serosa  inducitur.f 


*  BailliK  Morbid  Anat.  ad  p.  170. 

\  Abercrombie  Path.of  Intestinal  Canal, — Edin.  Med. 
Jour.  in  Tom.  16. 

DE  CURATIONE, 

Hic  morbus  nullam  patitur  moram,  illico 
ad  idonea  remedia  confugiendum  est.  Quo¬ 
rum  praecipua  ea  sunt,  quae  ad  inflammatio^ 
nem  superandam  proficiunt.  Missio  sanguinis 
igitur,  utpote  omnium  praestantissimum  re-^ 
mediorum,  quam  primum  peragenda  est.~ 
Emittendus  est  sanguis  e  plaga  ampla,  quo 
citius  et  validius  totum  corpus  afficiatur.  Ne¬ 
que  pulsus  parvi  debilesque  id  prohibent ;  in 
Enteritide  enim,  sicut  in  Gastritide,  pulsus 
saepe  pleniores  fiunt,  post  detractum  sanguis 
nem.  Tantum  emittere  oportet  quantum  suffi¬ 
ciat  ad  signorum  vehementiam  tollendam ; 
quod  pulsus  tardiores  et  molliores,  si  ante  duri 
fuerint,  et  pleniores,  si  debiles  exiguique,  et 
dolor  sublevatus  satis  testantur. 

Sedulo  vigilandum  est  et  ad  cunctas  muta¬ 
tiones  attendendum  quae  in  laborante  corpore 
fiant  \  et,  simul  atque  inflammatio  rursus 

inciderit,  statim  iteranda  est  venaesectio.  Praes¬ 
tat  enim  primae  venaesectionis  effectum  in  cor¬ 
pore  sustinere  *  detractionibus  sanguinis  exi¬ 
guis,  interposito  quatuor  vel  quinque  horarum 
spatio,  iteratis,  quam  agri  vires  exhaurire  mag¬ 
nam  copiam  aliquoties  emittendo  post  longio¬ 
ra  intervalla.  Ad  effectum  venaesectionis  ad¬ 
juvandum,  hirudines  abdomini  admoveri  de¬ 
bent  ;  quae  procul  dubio  magnopere  profici¬ 
unt  ;  sed  vix  utile  videtur  tot  imponere  abdo¬ 
mini,  quot  quidam  praecipere  consuescunt.  Si 
enim  quinquaginta  vel  sexaginta  hirudines  ab¬ 
domini  applicantur,  tantum  sanguinis  exsu¬ 
gent,  quantum  venaesectione  plena  detrahi¬ 
tur  :  et  corpus  exinde  aeque  infirmatur,  atque 
aeger  praeterea  omnia  incommoda  patitur,  quae 
curatio  per  hirudines  semper  secum  affert. 
Quidamf  quoque  per  cucurbitulas  sanguinem 
eliciendum  jubent ;  sed  vereor  ne  haec  curatio 

*  Abercrombie,  Path.  of  Intest.  Canal,— «Edin.  Med. 
Jour.  in  Tom.  16. 

•f  Pemberton,  Practical  Treat.  on  Various  Disease»  of 
Abdominal  Viscera. 

nimium  doloris  et  molestiae  aegrotanti  faces¬ 
sat. 

Post  sanguinis  detractionem  purgantia  re¬ 
media  salutaria  sunt.  Mitiora  medicamenta 
hujus  generis  melius  conveniunt  sicut  Sulph. 
Sodae  vel  Sulph.  Magnesiae  ex  multa  aqua 
aut  Fontana  aut  Menthae  Peperitae.  Si  vomi¬ 
tus  importunus  hujusmodi  medicamenta  pro¬ 
hibet  Hydrargyri  Submurias  saepe  ventriculo 
retinetur,  et  leniora  enemata,  sicut  Sodae 
Murias  ex  Avenae  Decocto  solutus,  pluri¬ 
mum  proficiunt.  Quoniam  alvi  constrictio 
pertinax  ab  iniiammatione  pendet,  alienum  est 
tentard  alvum  solvere,  priusquam  morbi  vehe¬ 
mentia  per  sanguinis  detractionem  imminuta 
fuerit ;  venaesectio  praeterea  prius  peracta  effi¬ 
cit  ut  purgantia  leniora  obstipationem  perti¬ 
nacem  facile  superent.^  Per  totum  hujus 
morbi  decursum  purgantia  subinde  sumenda 
sunt,  prout  opus  fuerit  ad  alvum  facilem  te- 


*  Paris  Phaniuicol.  Toni.  I.  ad  p.  268. 

nendam.  De  utilitate  Tabaci  Enematis  in  hoc 
morbo  medicorum  opiniones  discrepant.  Qui 
idem  laudant,  ii  jubent  adhibendum  esse,  si 
morbus  post  sex  septemve  dies  non  solitis  re¬ 
mediis  cesserit.  Aut  fumus  hujus  medica¬ 
menti  per  alvum  introducendus,  aut  infusum, 
quod  ex  Tabaci  foliorum  O  i.  et  aquae  x. 
constat,  infundendum  est.  Quidam  huic  ad¬ 
jiciunt  aliquod  medicamentum  purgans  sicut 
Colocynthidis  Extractum.^"  Haec  procul  du¬ 
bio  periculosa  curatio  est  neque  unquam  te¬ 
mere  tentanda,  praesertim  si  aegri  corpus  jam 
multum  infirmatum  fuit.  Sin  omnia  alia  re¬ 
media  jam  tentata  fuerint  neque  profuerint, 
licebit  fortasse  ad  hoc  confugere  :  ii  saltem  hon 
id  negabunt,  qui  ad  Celsi  opinionem  accedunt 
Satius  est  anceps  auxilium  quam  nullum. 

Remedia  quae  topice  admoventur  sunt  Fo¬ 
menta  calida — Rubefacientia  et  Epispastica — 
Pannus  laneus  ex  aqua  calida  expressus  et 


*  PEMBi;RTON  ut  antea  ad  p.  182. 
t"' Celsus,  lib.  ii.  cap.  x. 

abdomini  impositus  optimus  est  fotus.  Pelles 
animalium  recens  caesorum,  et  animalia  viva 
abdomini  admota,  quae  saepe  laudata  sunt, 
nullo  modo  huic  caeterisque  solitis  fomentis 
praestare  videntur  et  praeterea  immunda  sunt, 
et  pondere  nocent.  Balneum  tum  dolorem 
levat,  tum  alvum  movet.  Pannus  laneus  ex 
alcohole  expressus,  et  pipere  aspersus  aliquid 
levaminis  plerumque  affert.  Sinapismi  quoque 
prosunt  sed  dolorem  ingentem  creant.  Satius 
igitur  est  Emplastra  vesicatoria  imponere, 
quippe  quae  dolorem  mitigent  et  purgantium 
effectum  promoveant. 

Diaetae  tenui  ex  frugibus  confectae  aeger  con-. 
tinendus  est.  Et  post  morbi  decessum  summa 
adhibenda  est  cura  ne  alieno  diaetae  genere 
vel  alia  causa  morbus  fiat  recidivus. 

Haec  sunt  remedia  ex  quibus  opportune  ad¬ 
hibitis  expectandum  est  hunc  periculosum 
morbum  in  plerisque  exemplis  fugari  posse 
et  sanitatem  aegris  reddi.  Haec  perito  medi¬ 
co  rebus  prout  se  habeant  accommodata,  quam 

maxime  efficacia  sunt.  Quod  vero  prae  amni¬ 
bus,  Enteritide  urgente,  postulatur  ad  felicem 
exitum  diligentia  est  animique  intentio  ut 
morbo  citissime  occurratur.  In  cunctis  qui¬ 
dem  morbis  inflammationem  habentibus  mo¬ 
rari  periculosum  est,  sed  horum  etiam  plerique 
brevem  moram  melius  patiuntur  quam  is  de 
quo  sermo  est.  In  nullo  alio  igitur  morbo 
magis  opus  est  ut  medicus  illud  eximium  poe¬ 
tae  praeceptum  mente  teneat. 

Obsta  principiis,  sero  medicina  paratur 
Cum  mala  per  longas  invaluere  moras. 

OviB. 


FINIS, 


